
Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.24/2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, trimis Comisiei noastre pentru dezbatere şi avizare în fond, cu adresa nr.P.L.x-93 din 4 martie 2004. 

 PRESEDINTE,

IOAN OLTEAN

RAPORT  

asupra proiectului de Lege privind aprobarea Ordonanţei Guvernului nr.24/2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate



Cu adresa nr.P.L.x-93 din 4 martie 2004, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind aprobarea Ordonanţei Guvernului nr.24/2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate.



La întocmirea Raportului s-au avut în vedere 

· avizul Consiliului Legislativ nr.127 din 28.01.2004;

·  avizul Comisiei pentru buget, finanţe şi bănci nr.121 din 09.03.2004;

· avizul Comisiei pentru tehnologia informaţiei şi comunicaţiilor nr.36/29/15.03.2004.



Proiectul de lege a fost dezbătut şi avizat în fond, în procedură obişnuită, în şedinţa din 9 martie 2004.



Prin Ordonanţa Guvernului nr.69/2002 privind regimul juridic al cărţii electronice de identitate, a fost stabilit regimul juridic al cărţii electronice de identitate, data introducerii acestui document, precum şi alte elemente legate de forma şi conţinutul acestuia, fiind stabilite şi unele termene pentru realizarea infrastructurii necesare instituţiilor administraţiei publice locale pentru a se permite accesul neîngrădit al cetăţenilor la facilităţile oferite, într-un sistem informatic unitar. 



Problemele legate de reorganizarea structurilor cu atribuţii în domeniu, precum şi nealocarea fondurilor necesare pentru punerea în aplicare a programului privind realizarea şi eliberarea cărţii electronice de identitate, au condus la imposibilitatea respectării termenilor stabiliţi anterior, fiind necesară o reevaluare a acestor termene.



De asemenea, cerinţele actuale ale sistemelor de identificare ale persoanei necesită introducerea unor elemente biometrice, în format electronic sau tipărit. 



Pentru realizarea proiectului cărţii electronice de identitate este necesară stabilirea unor termene realiste, precum şi a unui cadru lărgit de cooperare între instituţiile responsabile de conţinutul noului document de identitate. 



Având în vedere importanţa actului normativ, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, adoptarea acestuia. 



2. Prin obiectul de reglementare şi conţinutul său, proiectul de lege face parte din categoria legilor ordinare.



3. La lucrările Comisiei au fost prezenţi 23 de deputaţi, din totalul de 24 membri ai Comisiei. 



La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Mircea Alexandru  – secretar de stat la Ministerul Administraţiei şi Internelor. 



4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

I. AMENDAMENTE ADMISE



În urma dezbaterii în Comisie, proiectul de lege se aprobă cu următoarele amendamente:

	Nr.

crt.
	Text iniţial
	Text propus de comisie

(autorul amendamentului)
	Motivare
	Cameră

 decizională

	1.
	
ARTICOL UNIC. – Se aprobă Ordonanţa Guvernului nr.24 din 29 ianuarie 2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, adoptată în temeiul art.1, pct.IV.7 din Legea nr.559/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.88 din 31 ianuarie 2004, cu următoarea modificare şi completare:


- Articolul 5 va avea următorul cuprins:


In termen de 120 de zile de la data intrării în vigoare a legii de aprobare a prezentei ordonanţe Guvernul va adopta, prin hotărâre, normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate. 

Text Senat. 


	
ARTICOL UNIC. – Se aprobă Ordonanţa Guvernului nr.24 din 29 ianuarie 2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, adoptată în temeiul art.1, pct.IV.7 din Legea nr.559/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.88 din 31 ianuarie 2004, cu următoarea modificare:

Autor: Comisia pentru administraţie publică, amenajarea teritoriului şi echilibru ecologic.


	Această prevedere se regăseşte la art.II, fiind eronată modificarea art.5 din O.G. nr.69/2002 deoarece termenul prevăzut iniţial este oricum depăşit. 
	Camera Deputaţilor

	2.
	
Art.II. – In termen de 120 de zile de la data intrării în vigoare a legii de aprobare a prezentei ordonanţe, Guvernul va adopta, prin hotărâre, normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate. 

Text Ordonanţă. 


	
Articolul II va avea următorul cuprins:


„Art.II. – In termen de 120 de zile de la data intrării în vigoare a legii de aprobare a prezentei ordonanţe, Guvernul va adopta, prin hotărâre, normele metodologice privind aplicarea prevederilor Ordonanţei Guvernului nr.69/2002 privind regimul juridic al cărţii electronice de identitate, precum şi forma şi conţinutul cărţii electronice de identitate. 

Autor: Comisia pentru administraţie publică, amenajarea teritoriului şi echilibru ecologic.


	Referirea se face, în acest caz, la actul normativ de bază şi nu la cel modificator.
	Camera Deputaţilor


II. AMENDAMENTE RESPINSE



În cadrul dezbaterii în Comisie, următoarele amendamente au fost respinse:

	Nr.

crt.
	Text iniţial
	Amendamentul propus 

şi autorul acestuia
	Motivare
	Cameră

 decizională

	1.
	
Articol unic. – Se aprobă Ordonanţa Guvernului nr.24 din 29 ianuarie 2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, adoptată în temeiul art.1, pct.IV.7 din Legea nr.559/2003 privind abilitarea Guvernului de a emite Ordonanţe, şi publicată în Monitorul Oficial al României, Partea I, nr.88 din 31 ianuarie 2004, cu următoarea modificare şi completare:


	
Articol unic. – Se aprobă Ordonanţa Guvernului nr.24 din 29 ianuarie 2004 pentru modificarea şi completarea Ordonanţei Guvernului nr.69/2002 privind regimul juridic al cărţii electronice de identitate, adoptată în temeiul art.1, pct.IV.7 din Legea nr.559/2003 privind abilitarea Guvernului de a emite Ordonanţe, şi publicată în Monitorul Oficial al României, Partea I, nr.88 din 31 ianuarie 2004, cu următoarele modificări şi completări:

Autor: Comisia pentru tehnologia informaţiei şi comunicaţiilor
	Pentru susţinere: Pentru respectarea normelor de tehnică legislativă

Pentru respingere: în cursul dezbaterilor Ordonanţa a fost doar modificată nu şi completată.

	2. 
	
Art. I. 

2. Articolul 2 se abroga
	
Art. I.


2. Articolul 2 se modifică şi va avea următorul cuprins :


„Art. 2. – (1) Cartea electronică de identitate conţine, în format tipărit şi în formă electronică, datele de identificare ale persoanei. 

(2) Cartea electronică de identitate conţine, în formă electronică, informaţii privind permisul de conducere auto şi date referitoare la asigurarea medicală şi asigurarea socială.

(3) Cartea electronică de identitate semnătura electronică şi cartea de alegător în formă electronică. 

(4) Cartea electronică de identitate poate conţine şi alte categorii de date, stabilite prin hotărâre a Guvernului.” 

Autor: Comisia pentru tehnologia informaţiei şi comunicaţiilor
	Pentru susţinere: Pentru facilitarea accesului la informaţiile conţinute în documentele menţionate şi pentru a lăsa posibilitatea armonizării cu reglementările UE în curs de elaborare.

Pentru respingere: forma şi conţinutul cărţii electronice de identitate se aprobă prin hotărâre de Guvern conform art.II.
	Camera Deputaţilor

	3.
	
Art. II. – În termen de 120 de zile de la data intrării în vigoare a legii de aprobare a prezentei ordonanţe, Guvernul va adopta, prin hotărâre, normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate.
	
Art. II. – Guvernul va adopta, prin hotărâre, normele metodologice privind aplicarea prevederilor prezentei ordonanţe, precum şi forma şi conţinutul cărţii electronice de identitate.

Autor: Comisia pentru tehnologia informaţiei şi comunicaţiilor


	Pentru susţinere: Având în vedere că la nivelul UE nu au fost stabilite încă standardele privind forma şi conţinutul documentelor de identitate, această dispoziţie lasă posibilitatea de a interveni la momentul respectiv.

Pentru respingere: este necesară stabilirea unui termen pentru emiterea normelor metodologice.

Proiectul de lege a fost aprobat cu unanimitate de voturi. 

preşedinte,











SECRETAR, 



IOAN OLTEAN










KOVACS CSABA TIBERIU

Expert parlamentar:

Stelian Androne

